Document ID: /roh_data/filtered/fineweb-2-filterrobots_roh.jsonl.gz/44905

Il prim d'october 2021 avevan ins vis l'ultima giada la dunna da 62 onns a Tavau Plaz. Las tschertgas vastas ch'ins haja sinaquai fatg sajan stadas senza success, scriva la Polizia chantunala. Ils 6 da favrer 2022 ha la polizia lura survegnì l'annunzia ch'i saja da vesair en il Dischmatal sur Dürrboden in skelet. Las retschertgas hajan lura mussà ch'i sa tractia da la dunna sparida. Las circumstanzas exactas da la mort da la dunna vegnian anc scleridas.
RTR novitads 11:00